ત્યાર પછીના દિવસોમાં રોજ હું મારા પેટ પર હાથ મૂકી તારા ધબકારા મેહસૂસ કરતી. એક આદત પડી ગઈ તને મેહસૂસ કરવાની. કેવું નહીં ? તારા તરફથી મને ખાલી તારા ધબકારા જ સંભળાતા હતા અને હું તારા એ ધબકારાને પણ પ્રેમ કરવા લાગી. મારા માટે એટલું જ કાફી હતું કે મારી અંદર એક જીવ છે, તેને જીવાડવો અને તેને આ દુનિયામાં લાવવો એ મારી પહેલી ફરજ છે. પણ મને તો જાણે હું નવી નવી તારા પ્રેમ માં પડી હોવ તેમ આજુબાજુની કઈ ફિકર જ નહતી. આ જ કારણથી શરૂઆતમાં જ મારા ધબકારા 140 per min. આવવા લાગ્યા. જે નોર્મલી 60 to 100 હોવા જોઈએ. લગભગ બે મહિના ઉપર થયા હતા અને અમે એક જાણીતા હાર્ટ સ્પેશીયાલીસ્ટની મુલાકાત લીધી સાદી ભાષામાં તેમણે મને કહ્યું જો બેન મને લાગે છે તારા હાર્ટમાં કાણું છે, વધુ રિપોર્ટમાં ખબર પડશે, પણ જો આવું કઈ હશે તો તું આ બાળકને જન્મ નહીં આપી શકે. અને તેના આ એક વાક્યથી મને લાગ્યું કે હું એ ડોક્ટરનું ખૂન કરી નાખું ! સાચે તેની હિમત કેવી રીતે થઇ આવું કહેવાની?!